ผมไปเจาะเลือดวัดค่า เบาหวานดี ไขมันดี ความดันสูงนิดหน่อย แต่ค่าไต 1.6ค่าไตนี้ แย่มากไหมครับ มีวิทีที่ลดค่าให้ให้ปกติไหมครับ รึต้องทำยังไงบ้างครับ
สวัสดีค่ะ การตรวจพบค่าไต 1.6 หากหมายถึงค่า creatinine ก็จะถือว่าสูงกว่าปกติ ซึ่งหมายถึงการทำงานของไตเสื่อมลง หรือเรียกว่ามีโรคไตเรื้อรัง ซึ่งโดยปกติจะมีการแบ่งออกเป็น 5 ระยะ และการจะทราบว่าอยู่ในระยะใด ต้องทราบอายุ และน้ำหนักตัวด้วยค่ะปัจจัยเสี่ยงของโรคไตเรื้อรัง ได้แก่ เป็นโรคเบาหวาน ความดันโลหิตสูง กรวยไตอักเสบเรื้อรัง นิ่วในทางเดินปัสสาวะ โรคเก๊าท์ อายุมาก มีประวัติคนในครอบครัวเป็นโรตไตเรื้อรัง อ้วน สูบบุหรี่ การใช้ยาแก้ปวดและยาปฏิชีวนะบางชนิดบ่อยๆอาการ ได้แก่ อ่อนเพลีย เบื่ออาหาร คลื่นไส้อาเจียน เบื่ออาหาร นอนไม่หลับ ปริมาณปัสสาวะลดลง ความดันโลหิตสูงขึ้น เท้าและข้อบวม หนังตาบวมโดยเฉพาะตอนเช้าผิวแห้ง คันตามตัวดังนั้น หากมีโรคความดันโลหิตสูงอยู่ ก็อาจเป็นสาเหตุได้ แนะนำให้ไปพบแพทย์เพื่อรักษา และตรวจหาปัจจัยเสี่ยงอื่นๆ ด้วยค่ะสำหรับการปฏิบัติตัวโดยทั่วๆ ไปสำหรับผู้ที่มีโรคไตเรื้อรัง ได้แก่1. ลดอาหารที่มีโปแตสเซียมและโซเดียมสูง อาหารที่มีโปแตสเซียมสูงได้แก่ กล้วย ส้ม ลำไย ผลไม้อบแห้งต่างๆ ทุเรียน มะพร้าว มะเขือเทศ มันฝรั่ง บล๊อกโคลี่ ดอกกะหล่ำ หน่อไม้ฝรั่ง มะเขือพวง มะเขือเปราะ ฟักทอง ปลาทูน่า โยเกิร์ต ถั่วต่างๆ เป็นต้น สำหรับอาหารที่มีโซเดียมสูง คืออาหารที่มีรสเค็มจัด รวมถึงเครื่องปรุงรสต่างๆ ผงชูรส อาหารแห้งต่างๆ เช่น ปลาเค็ม หมูหยอง กุนเชียง อาหารกึ่งสำเร็จรูป อาหารกระป๋อง อาหารหมักดอง รวมถึงอาหารที่ใช้ผงฟูมาก เช่น เค้ก คุ้กกี้ ขนมปัง เป็นต้น2. จำกัดการทานโปรตีนในแต่ละวันไม่ให้มากเกินไป ปริมาณที่แนะนำคือ ประมาณ 0. 6 กรัมต่อกิโลกรัมต่อวัน3. จำกัดปริมาณน้ำดื่มไม่ให้มากเกินไป แต่ก็ไม่ควรดื่มน้ำน้อยเกินไป โดยดูประกอบกับปริมาณปัสสาวะในแต่ละวัน4. หลีกเลี่ยงการซื้อยาทานเอง โดยเฉพาะยาแก้ปวด และยาปฏิชีวนะนอกจากก็ควรรักษาโรคความดันโลหิตสูงที่เป็นอยู่ ให้มีความดันที่ปกติด้วยค่ะ